ผู้สื่อข่าวรายงานจากพรรคประชาธิปัตย์การคัดตัวผู้สมัครส.ส.ในส่วนของภาคใต้ยังมีปัญหา เนื่องจากผลสำรวจความนิยมของอดีต ส.ส.ในพื้นที่ทุกเขตนั้น ปรากฏว่ามีอดีตส.ส.ไม่ผ่านเกณฑ์ร้อยละ 50 ประมาณ 8 คน คือ 1.นายมาโนชญ์ วิชัยกุล อดีตส.ส.นครศรีธรรมราช 2.นายสัมพันธ์ ทองสมัคร ที่แสดงเจตจำนงลงสมัครส.ส.เขต 1 จ.นครศรีธรรมราช แทนนายสุรินทร์ พิศสุวรรณ 3.นายนาราชา สุวิทย์ 4.นายลาภศักดิ์ ลาภาโรจน์กิจ อดีตส.ส.สงขลา 5.นายโกเมศ ขวัญเมือง 6.นายสินิตย์ เลิศไกร อดีตส.ส.สุราษฎร์ธานี 7.นายสุกิจ อัตโถประกร อดีตว่าที่ส.ว.ปี 2549 ที่จะลงสมัครส.ส.แทนนายสุวรรณ กู้สุจริตกุลจ.ตรัง และ 8.นายจุฤทธิ์ ลักษณวิศิษฏ์ ผู้สมัครส.ส.พังงาส่วนจะมีการเปลี่ยนตัวผู้ที่ไม่ผ่านเกณฑ์หรือไม่นั้นขึ้นอยู่กับการพิจารณาโดยนายบัญญัติ บรรทัดฐาน ประธานคณะกรรมการคัดเลือกผู้สมัครส.ส.นายอภิสิทธิ์ เวชชาชีวะ หัวหน้าพรรค และนายสุเทพ เทือกสุบรรณ เลขาธิการพรรคนอกจากนี้ในภาคอีสานการคัดตัวผู้สมัครส.ส.ได้แค่ 75 คน จาก 135 เขต เพราะมีตัวเลือกน้อยมาก และถูกพรรคอื่นทาบทามไปเกือบ 10 คน ขณะที่ กทม.มีผู้เสนอลงสมัครส.ส.ตัวเกือบ 200 คน ตอนนี้คัดเหลือ 60 คนแล้ว แต่จะต้องตัดให้เหลือแค่ 36 คนเท่านั้น
พรรคประชาธิปัตย์มีการคัดตัวผู้สมัครส.ส.ในพื้นที่ใด 
ภาคใต้